**«№ 56 Жалпы білім беретін орта мектебі» КММ**

**Қарағанды қаласы, Октябрь ауданы бойынша ұйымдастырылған қалалық семинардағы қазақ тілі мен әдебиеті пәнінің мұғалімі, жас маман**

**Жалбырова Айнур Даулетжанқызыны**

**Өзге тілді дәрісханаларда қазақ тілін оқытудағы коммуникативтік ойындардың рөлі атты баяндамасы**

**Қарағанды қаласы**

**2012 жыл**

**Салеметсіздер ме құрметті ұстаздар мен жиналған қауым!**

Бүгінгі күні ұйымдастырылып отырған атаулы іс – шараға қош келдініздер!

**Баяндаманың тақырыбы:**

Өзге тілді дәрісханаларда қазақ тіліне оқытудағы коммуникативтік ойындардың рөлі.

**Баяндаманың мақсаты:**

Өзге тілді дәрісханаларда, өзге ұлт өкілдеріне қазақ тілі мен әдебиетін үйретудегі түрлі әдіс – тәсілдер мен ойын түрлерін пайдаланудың ерекшелігі мен тиімділігі.

Соның ішінде баяндама жоспарының мазмұны 3 бағытта қарастырылады.

- Орыс тілді мектептерде қазақ тілін оқытудың өзекті мәселелері.

- Сабақта ойын түрлерін пайдалану.

- Сабақты оқытудағы ойынмен байланыс.

Қазіргі таңда Қазақстанда білім кеңістігінде жаңа бағдар жүйесі жүріп жатыр.Бұл үрдіс қазақ тілі мен әдебиеті орыс мектептерінде жүргізудің талаптарын өзгертуге жол салады. Ал, біздің елімізде қазақ тілі – М Мемлекеттік тіл. Соған орай оқу орыс тілінде жүретін сыныптарда егеменді еліміздің мемлекетті тілі – қазақ тілін оқыту өмірлік зор маңызға ие. Орыс сыныптарындағы қазақ тілі сабағының білімділік дәрежесі бүтіндей басқа.Өйткені, орыс сыныптарындағы қазақ тілін оқытудың әдісі де, оған қойылатын талаптары да өзгеше.Орыс мектептерінде қазақ тілі пәнінің білімділік, тәрбиелік мақсаттары басқа пәндермен де байланыста жүргізіледі.Ол үшін сабақта сергіту жаттығуларымен қатар жаңа тақырыпты меңгерту, өткенді пысықтау мақсатында ойын түрлерін кеңінен қолдану керек.

**Ойын ұғымына түсініктеме берсек** – бұл адамның мінез – құлқын өз басқаруымен анықталатын қоғамдық тәжірибені қалыптастыруға арналған жағдаяттар негізідегі іс – әрекеттің бір түрі.

**Ойын** – адамның өмір танымының алғашқы қадамы.

Сондықтан, ойын арқылы балалар өмірден көптеген мәліметтер алып, білімін жетілдіреді.

**Ойын түрлері:**

- ойын сабақ;

- ойын жаттығу;

- дидактикалық ойындар;

- сөздік ойындар;

- логкалық ойындар;

- ойын – есептер;

- ұлттық ойындар.

**Ойындарды қолданудың тиімділігі:**

- жаңа тақырыпты ойын арқылы меңгертуде не бір жақсы нәтижеге жетуге болады;

- сабақты жандандырып, оқушыларды ынталандырады;

- шығармашылық, ізденушілік қабілеттерін арттырады;

- оқушының өз – өзіңе деген сенімділігі пайда болады;

- логикалық ойлау қабілеті дамиды.

Әсіресе, бастауыш буында шығармашылықтың алғашқы сатысын іс – әрекет және ойын түрінде бастаған дұрыс.

Себебі: Ойын баланың дамуындағы ең күшті әсер ететін фактор.Бала ойын ойнауға қызығу арқылы оның ойлау өрісі және еркін қиялдауымен шығармашылық ойлауы тәрбиеленип, қалыптасып дамиды.

Балалар әдебиетінің атасы Ыбырай Алтынсарин атамыз айтып кеткендей, мұғалім балалармен істес болады, егер олар бір нәрсені түсінбесе, онда мұғалім шәкірттерді кінәламай, оларға дұрыс түсіндіре алмағаны үшін өзін – өзі кінәлауы керек.Мұғалім балалармен сөйлескенде ашуланбай, күйгелектенбей, сабырлықпен сөйлеп, шұбалаңқы сөздер мен керексіз терминдерді қолданбастан әрбір затты ықыласпен қарапайым тілмен түсіндіру керек деген екен.

Енді, әр түрлі ойын түрлерімен танысайық.Бұл ойындарды әр ұстаз өз мақсатына сай шығармашылықпен түрлендіріп, өзгертіп қолдануына болады.

1. **«Адасқан әріптер»** ойыны. Айлардың атауын дұрыс жаз:

- нақарт

- пақна

- уарзын

- рыма

- мысума

- ркүқыйке

- арқаша

- зақан

- мжсантоқ

- мазыт

- деліш

- суірә

1. **«Ұйқасын тап»** ойыны. Мысалы: Еңбек деген сөзі бар карточканы көрсетеді.Соған қарап түбірлері бірдей сөздерді тез ойлап табу керек. Еңбекші, еңбекақы
2. **«Әріптерге байланысты сөз айту»** ойыны. **Мысалы:** Ә

Әке, әпке, әпер.

1. **«Тізбектен шықпа»** ойыны.Бір оқушы сөздер айтады.Сол сөздің соңғы буынынан басталатын бір сөзді келесі оқушы айту керек.

Кітап – тапсырма – масса – сабақ – бақша – шапан – нан;

Қазақстан – таным – мұғалім.

1. **«Дұрыс және кері оқығанда мағынасы өзгермейтін сөздер»**.

Аға, анна, апа, ата, іні, қазақ, кезек, ала, аша, ара, қызық, шаш, надан.

1. **«Қызық сөздер»** ойыны. Сөзді керісінше оқысақ, басқа сөз шығаруға болатын сөздерді табу.

Таза – Азат

Кесе – Есек

Сан – Нас

Мысық – Қысым

Қысқа –Ақсақ

1. **«Ұйқасын тап**» ойыны.Бұл оын арқылы балалардың білсем деген ұғымы артып, белсенділігі танылады.
2. Өзінше ноян

Қорқақ кім Қоян

1. Тұмсығымен шымшып,

 Құрт тереді Шымшық

1. Бата алмас тіпті

Үсті тікен Кірпі

1. Өңеші кең таңдайын

Дәнге тосты Комбайн

Ұлы Абайдың Ойын ойнап, ән салмай, өсер бала бола ма деген пікірінен бала өміріне ойынның маңыздылығын көруге болады.

Сонымен,

**Ойын:**

- ұтымдылыққа

- шыдамдылыққа

- тапқырлыққа

- белсенділікке

- адамгершілікке

- шапшандыққа тәрбиелейді.

Ойымды қорытындылай келе, оқу орыс тілінде жүретін мектептердегі қазақ тілін оқытатын мұғалімдердің басты мақсаттарының бірі – оқушының оқу, таным белсенділігін арттыру, оқушыны пәнге қызықтыру, ынтаталандыру.Қазақ тілі сабақтарында көздейтін мақсат сөз жаттау емес, әрбір сабақ үйренген сөздерді ауызекі сөйлесуде, сөйлем құрамын дұрыс қолдана білуге үйретеді.Тіл үйрету барысында әрбір сабақта ойын түрлерін пайдалануға үлгерімі төмен оқушылардың өздері де оның элементі араласқан сабаққа зор ынтасымен, жігерімен араласатыны байқалады.

Сөзімнің соның қазақ халқының ұлы ақыны Абай Құнанбайұлының философиялық ой – түйінімен аяқтағым келед: Істеген нәрсені ұмытпасқа төрт түрлі себеп бар: әуелі көкірегі ояу байлаулы берік болмақ керек, екінші – сол нәрсені естігенде я көргенде ғибраттану керек, көңілденіп, тұшынып, ынтамен ұғыну керек, үшіншіден – сол нәрсені бірнеше уақыт қайталап, ойланып, көңілге бекіту керек.